b"\n_START_ARTICLE_\nVictorine Meurent en vestit de torero\n_START_SECTION_\nHist\xc3\xb2ria\n_START_PARAGRAPH_\nLa pintura \xc3\xa9s un retrat de la model Victorine Meurent que va col\xc2\xb7laborar amb Manet durant anys. En els primers mesos de con\xc3\xa8ixer-se la va pintar diverses vegades, incloent aquesta obra on ella apareix vestida como un torero. No \xc3\xa9s una imatge realista d'una cursa de braus. Les dones en aquella \xc3\xa8poca no exercien aquesta professi\xc3\xb3 i Meurent sost\xc3\xa9 tant l'espasa com la muleta unides de forma incorrecta. Finalment presenta unes sabates realment fora de to. El posat va ser derivat per Manet segurament de gravats realitzats per Marcantonio Raimondi de l'obra de Rafael, per\xc3\xb2 alguns autors tamb\xc3\xa9 esmenten d'altres fonts d'inspiraci\xc3\xb3. _NEWLINE_Manet va realitzar aquesta pintura per un enc\xc3\xa0rrec que l'havia arribat, a trav\xc3\xa9s d'un comerciant espanyol; l'artista va visitar Espanya el 1865, per\xc3\xb2 no tenia en el seu taller una col\xc2\xb7lecci\xc3\xb3 de vestits ni d'accessoris taurins i va utilitzar els que li van ser subministrats per el mencionat comerciant. Aquest quadre va ser exposat al Salon des Refus\xc3\xa9s de 1863. Malgrat el seu aspecte realista, el gran contrast entre l'execuci\xc3\xb3 i la mida del personatge retratat en primer pla i el fons d\xc3\xb3na com a resultat una aparen\xc3\xa7a de fotomuntatge. Com diu Beatrice Farwell, \xc3\xa9s el mateix joc que presenten d'altres pintures de Manet: El cantant espanyol, Jove vestit de majo o Salutaci\xc3\xb3 de torero.\n_START_SECTION_\nDescripci\xc3\xb3\n_START_PARAGRAPH_\n\xc3\x89s possible que Manet estigu\xc3\xa9s familiaritzat amb els costums de Madrid i els detalls de les curses de braus a trav\xc3\xa9s del viatge a Espanya de Th\xc3\xa9ophile Gautier, o detalls de les curses de braus  donades per Prosper M\xc3\xa9rim\xc3\xa9e. _NEWLINE_Recents an\xc3\xa0lisi de raigs X d'aquesta pintura han descobert una curiositat: el retrat de la senyoreta Victorine es va realitzar sobre la imatge d'una dona nua, asseguda, que no es pot relacionar amb qualsevol altre treball de l'artista. Encara existeix una aquarel\xc2\xb7la i un dibuix a tinta sobre grafit del mateix tema (30,5 \xc3\x97 29 cm) que es conserva en el museu d'art de l'Escola de Disseny de Rhode Island, i d'altres tres aiguaforts i aiguatintes del mateix tema dos dels quals estan conservat en la Biblioteca nacional de Fran\xc3\xa7a a Par\xc3\xads i una c\xc3\xb2pia (3 \xc2\xba estat) en el Museu Metropolit\xc3\xa0 d'Art de Nova York."